wickkiey/tamil-wikipedia-chunked huggingface dataset:
# திருநீறு

## அணியும் காரணம்

### அணியும் காரணம் -- மற்றொரு விளக்கம்

மனித உடலில் நெற்றி என்பது மிக முக்கிய பாகம், அதன் வழியாக மிக அதிக மாக சக்தி வெளிப்படும், உள்ளிழுக்கவும் செய்யும். இது ஒரு வர்ம ஸாதனம் கூட.  
சூரிய கதிர்களின் சக்திகளை இழுத்து நெற்றி வழியாக கடத்தும் வேலையை திருநீர் செவ்வனே செய்யும், அதனால்தான் நெற்றியில் திருநீறு பூசுகிறார்கள்.  
மற்றவர்களின் பார்வையினால் வெளிப்படும் சக்திகளும் அவர்களுக்கு தெரியாமலேயே நெற்றி வழியாக அதிகம் கவரப்படும், அவர்களை தன்னிலை இழக்கச்செய்வதும் வசப்படுத்துவதும் இதன் மூலமாக எளிதாக செய்துவிடலாம். மனோ தத்துவம், ஹிப்னாட்டிஸம், மெஸ்மரிஸம் போன்றவற்றிலும் இங்கே பார்வையும் மன எண்ணங்களும் முக்கிய இடம் வகிக்கிறது. கண்ணேறு என்று சொல்லப்படும் தேவையில்லாத எண்ணங்கள் ஊடுறுவதை தடுக்கவும் திருநீறு இடப்படும்.  
ஆக்ஞா தியானம் செய்பவர்களுக்கு உடல் மிக வெப்பம் அதிகரிக்கும். அந்நேரம் சூடு தணிய இங்கே சந்தனம் பூசுவார்கள்.  
மருத்துவ ரீதியாக உடலுக்கு மிக முக்கியமான ஹார்மோன் சுரக்கும் பிட்யூட்டிரி சுரப்பியை தூண்டச்செய்யும் இடம் இந்த நெற்றி ஆகும், ஆக்ஞா தியானம் என்பதே இந்த சுரப்பியை தூண்டத்தான். இது தொடக்கம்.  
**நீறில்லா நெற்றி பாழ்**. என்பார்கள்.  
எரிவது என்றால் தீயோடு எரிவது. தீ இல்லாமல் வெறும் கனலால் எரிவதை நீறுதல் என்பார்கள். சுண்ணாம்பு தயாரிக்க சிப்பி தோடையும் வெறும் நீரையும் சேர்க்கும் போது அது நீறத்துவங்கும் கொதிக்கும், நெருப்பு இல்லாமல் புகையும், அதில் நெருப்பு இல்லை. ஒரு வகை வேதி வினை. அதை நீற்றுதல் என்பார்கள். அதை போல **நீற்றி எடுக்கப்பட்டது திருநீறு**.
# திருநீறு

## அணியும் காரணம்

### ஆக்ஞா (நெற்றி) தியானம்

மேலும் நெற்றி என்பதை இதே போல நீற்ற வேண்டும், நீறிக்கொண்டிருக்க வேண்டும், அதாவது சுண்டு விரலை நமது நெற்றிப்பொட்டில் தொட்டும் தொடாமலும் நேராக பிடித்தால் நெற்றியில் ஒருவித உணர்வு ஏற்படும். அந்த உணர்வை அப்படியே வைத்து தியானம் செய்யவது ஆக்ஞா (நெற்றி) தியானம், இது குண்டலினி யோகாவின் தொடக்கம், இதை வேதாத்ரி மகரிஷிஸ ஈஷா யோகோ போன்ற இடங்களில் சென்றால் சொல்லித்தருவார்கள்.  
பண்டைய சித்தர்கள் சொல்லிச்சென்ற **உயிர் வளர்ப்பு முறை**யின் தொடக்கம் இது.  
இதை முறையாக செய்தால் நம் சிந்தனைகள் சீர்படும், மற்றவரை விட அதிகமாக சிந்திக்கலாம். மனம் ஒருநிலைப்படும். எதையும் எளிதாக புரிந்து கொள்ள முடியும், காரிய சித்தி உருவாகும்.  
இதை முறையாக செய்யவேண்டும், இந்த தியானம் செய்தால் கண்டிப்பாக சாந்தி தியானமும் செய்யவேண்டும், இல்லையென்றால் அது ஒற்றைத் தலைவேதனையில் கொண்டுவந்து விட்டுவிடும்.  
இதை நம்மிலேயே வைத்துக்கொண்டு செய்யாமல் இருப்பது பாழ். அதுதான் நீறில்லா நெற்றி பாழ்.  
கற்றது கையளவு கல்லாதது உலகளவு
# திருநீறு

## அணியும் முறை

வடதிசை அல்லது கிழக்கு திசையையாவது நோக்கி நின்றுகொண்டு, கீழே சிந்தாமல், வலது கையின்
ஆட்காட்டி விரல், நடு விரல், மோதிர விரல் ஆகிய மூன்று விரல்களால் திருநீறை எடுத்து அண்ணாந்து நின்று, பூசிக்கொள்ளல் வேண்டும். எடுக்கும் போது திருச்சிற்றம்பலம் என்றும் பூசும் போது சிவாயநம அல்லது சிவசிவ என்று உதடு பிரியாது மனம் ஒன்றிச் சொல்லிக் கொள்ளுதல் வேண்டும். ஒன்று நெற்றி முழுவதும் அல்லது 3 படுக்கை வசக் கோடுகளாகத் தரிக்க வேண்டும்.
காலை, மாலை, பூசைக்கு முன்னும் பின்னும், ஆலயம் செல்வதற்கு முன்னும், இரவு உறங்கப் போவதற்கு முன்னும் திருநீறு தரிக்க வேண்டும்.நெற்றியில் முழுவதும் பரவிப் பூசுவதை "உத்தூளனம்" எனப்படும். மூன்று படுக்கை வசக்கோடுகளாக பூசுவதை "திரிபுண்டரம்" எனப்படும்.
# திருநீறு

## திருநீறு அணியும் இடங்கள்

உடலில் திருநீறு அணியக்கூடிய இடங்களாகப் பதினெட்டு இடங்கள் குறிப்பிடப்படுகின்றன. அவை
1. தலை நடுவில் (உச்சி)
1. நெற்றி
1. மார்பு
1. தொப்புளுக்கு(கொப்பூழ்) சற்று மேல்.
1. இடது தோள்
1. வலது தோள்
1. இடது கையின் நடுவில்
1. வலது கையின் நடுவில்
1. இடது மணிக்கட்டு
1. வலது மணிக்கட்டு
1. இடது இடுப்பு
1. வலது இடுப்பு
1. இடது கால் நடுவில்
1. வலது கால் நடுவில்
1. முதுகுக்குக் கீழ்
1. கழுத்து முழுவதும்
1. வலது காதில் ஒரு பொட்டு
1. இடது காதில் ஒரு பொட்டு
# திருநீறு

## பலன்கள்

திருநீறு அணிவதால் தடையற்ற இறைச் சிந்தனை, உயர்ந்த நற்குணங்கள், குறைவற்ற செல்வம், நல்வாக்கு, நல்லோர் நட்பு, போன்ற எல்லா நலமும் பெற்று சிறப்புடன் வாழலாம். உடல் நலனும் இரத்த ஓட்டமும் சீர்படும். பாவங்கள் என வரையறுக்கப் பட்டவைகளை ஒதுக்கும் மனப் பாங்கும், தொல்லைகள் அனைத்தையும் அழித்தும் அனைத்துப் பேறுகளையும் அளித்துப் பிறவிப் பிணி அறுத்து மோக்கம்(மோட்சம்) செல்ல வழிகாட்டும். இதைத்தான் திருமூலர் பின்வரும் பாடலில் தெரிவிக்கிறார்.
<poem>
கங்காளன் பூசும் கவசத் திருநீற்றை
மங்காமல் பூசி மகிழ்வரே யாமாகில்
தங்கா வினைகளும் சாரும் சிவகதி
சிங்கார மான திருவடி சேர்வரே!
</poem>  
திருநீறு அணிவதால் செய்த பாவங்கள் நீங்கும் என்றும், திருநீறின் பெருமையை அறிந்து முறைப்படி அணியாமல் வெறுமனே பூசிக் கொள்பவர்களுக்கும் நன்மை கிடைக்கும் என்றும் சைவ நூல்களில் கூறப்பட்டுள்ளது. ஒரு முறை பாவங்களை செய்த ஒருவன் இறந்துபோனான். அவனுடைய வாசலில் இருந்த சாம்பலில் புரண்டு எழுந்த நாயொன்று அவன் மீது நடந்து சென்றது. அப்போது அந்த நாயின் கால்களிலிருந்த சாம்பாலனது அவனுடைய உடலில் பட்டது. அவன் உடலில் திருநீறு இருப்பதை அறிந்த யமதூதர்கள் விலகினர், அவனுடைய உயிரினை சிவகணங்கள் கையிலாயத்திற்கு எடுத்து சென்றன. இந்த கதையானது திருநீறு அணிவதால் அவனுடைய பாவங்கள் போகின்றன என்பதை மக்களுக்கு கூறுகிறதாகும்.
# ஸ்கொட்பொரோ வழக்கு

**ஸ்கொட்பொரோ வழக்கு** 1930களில் அமெரிக்காவில் நடைபெற்ற சர்வதேச ரீதியாகப் பேசப்பட்ட வழக்காகும். அதாவது ஒன்பது அமெரிக்க கறுப்பின இளைஞர்கள் இரண்டு வெள்ளை இனப் பெண்களை வன் புணர்தலுக்கு உட்படுத்தியதாகக் குற்றஞ்சாட்டப்பட்டனர். 1931-இல் வழக்கு ஆரம்பமாகியது. இந்த வழக்கு அக்காலத்தில் அமெரிக்காவின் இனவெறியையும் சமத்துவமற்ற நீதியையும் எடுத்துக் காட்டுவதாகக் கொள்ளப்படுகின்றது.
# ஸ்கொட்பொரோ வழக்கு

## வழக்கு

வழக்கு நடைபெற்ற போது இந்த இளைஞர்களுக்கு போதுமான சட்ட உதவிகள் வழங்கப்படவில்லை. வழக்கும் சரியான முறையில் நடத்தப்படவில்லை என்பதும் குறிப்பிடத் தக்கது. இவர்கள் கைது செய்யப்படும் போது வீம்ஸ் அதிகூடிய வயதான 20 ல் இருந்தார் அதே போல லியொரிஸ் 13 வயதில் இருந்தார். முதலில் பெண்கள் இந்த வழக்கை ஏற்றுக்கொள்ள மறுத்த போதிலும் பல்வேறு வற்புறுத்தலுக்கு மத்தியில் இந்த வழக்கில் பொய் கூறினர். ஆயினும் பிந்திய வழக்கு விசாரணைகளில் இவர்கள் பிரபலமான விலை மாதுக்கள் என்று தெரிய வந்தது. International Labor Defense இந்த இளைஞர்களுக்கான சட்டத்தரனி உதவிகளைச் செய்தது. இந்த இளைஞர்களுக்கு ஆதரவாக லண்டன், மாஸ்கோ போன்ற நகரங்களில் ஆர்ப்பாட்டம் நடைபெற்றதும் குறிப்பிடத்தக்கது.
# ஸ்கொட்பொரோ வழக்கு

## விடுதலை

1937 ல் நான்கு இளைஞர்கள் நீதி மன்றத்தால் விடுதலை செய்யப்பட்டனர். விடுதலையாகும் போது அவர்கள் ஆறு வருடங்களை சிறையில் கழித்து இருந்தனர். இதைப்போல பின்பு 1943 க்கும் 1950 ற்கும் இடையில் ஏனையவர்கள் விடுதலை பெற்றனர். 1976 ல் அலபாமா ஆளுனர் ஸ்கொட்பெரொ இளைஞர்கள் மீதான மன்னிப்பை வழங்கியபோது அந்த இளைஞர்களில் ஒருவரைத் தவிர மற்ற எந்தவொரு நபரும் உயிருடன் இருக்கவில்லை.
# பெண்கள் சந்திப்பு மலர்

**பெண்கள் சந்திப்பு மலர்** 1991 ம் ஆண்டிலிருந்து ஆண்டுமலராக வெளி வருகிறது. ஜெர்மனியில் நடைபெற்ற புகலிடப் பெண்கள் சந்தித்து தமது கருத்துக்களையும், பெண்களின் பிரச்சனைகளையும் பரிமாறும் பெண்கள் சந்திப்பு நிகழ்ச்சி ஒன்றிலேயே பெண்கள் சந்திப்புக்கென மலரொன்று வெளியிடுவது தீர்மானிக்கப் பட்டது. இத் தீர்மானத்தில் உருவானதே பெண்கள் சந்திப்பு மலர். பெண்கள் சந்திப்பு மலரில் உலகளாவிய ரீதியிலான தமிழ்ப்பெண்களின் கவிதைகள், கட்டுரைகள், விமர்சனங்கள், பேட்டிகள், பெண்களின் பிரச்சனைகளைப் பேசுகின்ற மொழிபெயர்ப்புக் கட்டுரைகள், மொழிபெயர்ப்புக் கவிதைகள், மொழிபெயர்ப்புச் சிறுகதைகள், பெண்கள் தொடர்பான கருத்துப் பரிமாறல்கள் போன்றவை இடம் பிடிக்கின்றன.
# பெண்கள் சந்திப்பு மலர்

## மலர் வெளியீடு

பெண்கள் சந்திப்புக்கென மலர்கள் வெளியிடுவதெனத் தீர்மானிக்கப் பட்டிருந்தாலும் ஒவ்வொரு பெண்கள் சந்திப்பின் போதும் மலர்களை வெளியிடுவது என்பது ஆரம்ப காலங்களில் அத்தனை சுலபமாக இருக்கவில்லை. 2008 வரையில் 27பெண்கள் சந்திப்புகள் நிகழ்ந்திருக்கின்றன. ஆனாலும் 27 பெண்கள் சந்திப்பு மலர்கள் வெளியாகவில்லை. இலக்கியத் துறையில் பெண்கள் வெகுவாக ஈடுபட்டிருந்தாலும் குடும்பம், வேலை, குழந்தைகள், குடும்ப உறுப்பினர்கள்... என்பவைகளைத் தாண்டி வந்து முழுமையான பங்களிப்பைச் செய்யவோ, இது விடயங்களில் அக்கறை காட்டவோ அந்தப் பெண்களால் முடியாமலே இருந்தது. ஆனாலும் காலப்போக்கில் பல தடைகளையும் தாண்டி வந்து தம்மாலான பங்களிப்புகளைப் பல பெண்கள் செய்திருக்கிறார்கள். இன்னும் செய்து கொண்டிருக்கிறார்கள். ஆரம்பத்தில் 200, 300 பிரதிகள் அச்சடிக்கப்பட்ட பெண்கள் சந்திப்பு மலர் தற்போது 1000 பிரதிகள் வரை அச்சடிக்கப் படுகின்றது. இலங்கை, இந்தியா போன்ற நாடுகளுக்கு இப் பெண்கள் சந்திப்பு மலர் இலவசமாக அனுப்பி வைக்கப் படுவது குறிப்பிடத் தக்கது.
# பெண்கள் சந்திப்பு மலர்

## வெளிவந்த இதழ்கள்

- பெண்கள் சந்திப்பு மலர் - 1 (1991)
- பெண்கள் சந்திப்பு மலர் - 2
- பெண்கள் சந்திப்பு மலர் - 3 (1993)
- பெண்கள் சந்திப்பு மலர் - 4 (1995)
- பெண்கள் சந்திப்பு மலர் - 5 (1996)
- பெண்கள் சந்திப்பு மலர் - 6 (2001)
- பெண்கள் சந்திப்பு மலர் - 7 (2002)
- பெண்கள் சந்திப்பு மலர் - 8 (2004)
- பெண்கள் சந்திப்பு மலர் - 9 (2005)
# பெண்கள் சந்திப்பு மலர்

## பெண்கள் சந்திப்பு மலர் - 7

மிகுந்த சர்ச்சைக்குள்ளான இம் மலர் 2002 இல் பால்வினைச் சிறப்பிதழாக வெளிவந்தது. 60 பக்கங்களைக் கொண்ட இம்மலரில் முழுமுழுக்க பால்வினை சம்பந்தமான, பால்வினைத் தொழிலாளர்கள் பற்றிய விடயங்களே பேசப்பட்டன. அட்டைப்படமும், உள்ளடக்கமும் பெண்களால் கூட விமர்சிக்கப் பட்டன. இம்மலரை பெண்கள் சந்திப்பு மலர் குழுவில் அங்கம் வகிக்கும், பிரான்ஸிலிருந்து வெளிவரும் 'உயிர் நிழல்' இதழின் ஆசிரியர் லக்ஸ்மியும், நோர்வேயிலிருந்து வெளிவரும் 'சக்தி' இதழின் ஆசிரியர் தயாநிதியும் தொகுத்திருந்தார்கள்.
# பெண்கள் சந்திப்பு மலர்

## பெண்கள் சந்திப்பு மலர் - 8

இம்மலர் 39க்கு மேற்பட்ட பெண் படைப்பாளிகளின் படைப்புகளுடன் 2004 இல் வெளிவந்தது. வெவ்வேறு கோணங்களிலிருந்து எழுதப்பட்ட பத்தச் சிறுகதைகளும், ஆறு கட்டுரைகளும், 23க்கு மேற்பட்ட கவிதைகளும், ஓவியர் வாசுகியுடனான செவ்வியொன்றும் இதில் இடம் பெற்றுள்ளன.
பெண்களின் விடுதலையை, அடக்கப் படுகிறோம் என்று தெரிந்தும் விட்டு வெளியேற முடியாத இயலாமையை. அடைந்து கிடந்தாலும் மனதால் சுதந்திரமாகப் பறக்கத் துணிந்த பெண்களின் தன்மையை, விட்டு விடுதலையாகி விடுவோம் என்ற நம்பிக்கையை, இருப்பின் அவசியத்தை, யுத்தத்தின் கோலங்களை, இயற்கையின் சீற்றங்களை... என்று பல விடயங்களை இவை உணர்வோடு பேசுகின்றன.
# சமசுகிருத தமிழியல்

சமசுகிருத மொழிக்கும் தமிழ் மொழிக்கும் இருக்கும் தொடர்பு ஆதியானது, நெருக்கமானது, மிக முக்கியமானது. சமசுகிருதத்தை பார்க்கும் பிராமிண மக்களுக்கும் தமிழ் மொழியை தமது அடையாளமாக கொள்ளும் தமிழர்களுக்கும் ஒரு நீண்ட பலக்கிய பன்முக உறவாடல் இருந்துவருகின்றது .தமிழ் மொழியில் இருந்து பல சொற்கள் சமசுகிருதத்திற்கு கலவாடபட்டது என்ற கருத்து உள்ளது. தமிழ் சமசுகிருத மொழிகளுக்கும் அவற்றை சார்ந்த மக்களுக்கும் இருக்கும் உறவை முக்கியமாக ஆயும் இயலை **சமசுகிருத தமிழியல்** எனலாம்.
# உகர ஊகார உயிர்மெய் எழுத்து வடிவ சீர்திருத்தம்

உகரமும் ஊகாரமும் உயிர்மெய் மூல மெய்யெழுத்தைச் சிதைத்து எழுதப்படுவதால் தமிழில் மேலதிக 24 தனி வடிவங்கள் தேவைப்படுவது தமிழுக்கு ஒரு குறையாக சிலரால் பார்க்கப்படுகின்றது. இப்போது கணினியில் தமிழைக் குறிக்க (12 உயிர் + 18 மெய் + 1 ஆய்தம் + 12 குறியீடுகள் + 24 உகர ஊகார வடிவங்கள் = 67) 67 குறியீடுகள் தேவை. இவ் 24 எழுத்து வடிவங்களையும் மேலதிக இரு கீற்றுக்களால் குறித்தால் அனைத்து தமிழ் எழுத்துக்களையும் 41+2=43 வடிவங்களால் எழுதமுடியும். அதாவது 12 உயிர்+ 1 ஆய்தம் + 18 மெய் + 12 குறியீடுகள் = 43. இப்போது தேவைப்படும் இந்த மாற்றம் வேண்டும் என்று சில தமிழ் கணிமையாளர்களும் அறிஞர்களும் வேண்டி வருகின்றனர்.
# உகர ஊகார உயிர்மெய் எழுத்து வடிவ சீர்திருத்தம்

## ஆதரவுக் காரணங்கள்

இந்த மாற்றம் தமிழை எளிமைப்படுத்தி தமிழ் கற்பதை இலகுவாக்கும் என்றும், தமிழ் கணிமையை இலகுவாக்கும் என்றும், இச்சீர்திருத்தத்தை வேண்டுவோர் கருதுகின்றார்கள்.
# உகர ஊகார உயிர்மெய் எழுத்து வடிவ சீர்திருத்தம்

## எதிர்ப்புக்கான காரணங்கள்

### தொடர்ச்சி அற்றுப்போதல்

நூல்களிலும் இணையத்திலும் ஏற்கனவே இருக்கும் எழுத்துவடிவங்கள் நடைமுறையில் உள்ளன. அவற்றை மாற்றியமைப்பது இதுவரை இருக்கும் படைப்புக்களை பயனற்றதாக்கும். யாழ்ப்பாணத் தமிழ் நூலகத்தில் உள்ள நூல்களை எரித்தது போலவும், மதுரைத் தமிழ்ச்சங்க நூலகளை எரித்தது போலவும் காலங்காலமாக ஏராளமான ஏடுகள் அழிக்கப்பட்டன போலவும் ஆனால் இவற்றினும் கொடுமையாக மில்லியன் கணக்கான பக்கங்களும் நூறாயிரக்கணக்கான தமிழ்நூல்களும் (ஏறத்தாழ எல்லாத் தமிழ் நூல்களுமே) சில ஆண்டுகளிலேயே படிக்க இயலாமல் போகும். இதனால் நேரம், பொருள், உழைப்பு ஏராளமாக வீணாவதும், தொடர்பறுவதால் குறிப்பிட்ட ஒருசில கருத்துடைய நூல்கள் மட்டுமே வசதி படைத்தவர்கள் வெளியிட நேரிடலாம், என்றும் பற்பல கரணியங்கள் உள்ளன என்று எதிர்ப்பாளர்கள் சுட்டுகின்றனர்.
# உகர ஊகார உயிர்மெய் எழுத்து வடிவ சீர்திருத்தம்

## எதிர்ப்புக்கான காரணங்கள்

### கற்பது கடினமல்ல

சீன மொழியை கற்க ஒருவர் 3000 மேற்பட்ட குறியீடுகளைக் கற்ற வேண்டும். தமிழை ஆக 67 குறியீடுகளுடன் கற்றுக்கொள்ள முடியும். ஆங்கிலமும் (Capital letters) சேர்த்தால், 52 குறியீடுகளைக் கொண்டுள்ளது குறிப்பிடத்தக்கது. மாற்றாக தமிழை ஏற்கனவே கற்றவர்களுக்கு புதிய முறைகள் வந்தால் அதைக் கற்பதில், நடைமுறையில் பயன்படுத்துவதில் சிக்கல் இருக்கும்.  
21 ஆம் நூற்றாண்டாகிய இப்பொழுதும், மேலும் வருங்காலத்திலும், எழுத்துகளை எழுதுவதும் படிப்பதும் பனையோலைகளில் எழுதிய நாட்களில் இருந்து மிகவும் வேறுபட்டது என்றும், இதனால் இவ்வகையான "சீர்திருத்தம்" ஏதும் தேவையில்லை என்றும் இவர்கள் கூறுகிறார்கள்.
# உகர ஊகார உயிர்மெய் எழுத்து வடிவ சீர்திருத்தம்

## எதிர்ப்புக்கான காரணங்கள்

### எழுத்துமுறை பிளவு

தமிழ்மொழியை கட்டுப்படுத்த செல்வாக்கு பெற்ற ஒரு அமைப்பு இல்லை. தமிழ்நாட்டில் மட்டுமல்லாமல், இலங்கையிலும் சிங்கப்பூரிலும் தமிழ் ஒரு அரச அங்கீகாரம் பெற்ற மொழி. மலேசியாவிலும் தமிழ் ஒரு கல்வி மொழி. பிறநாடுகள் பலவற்றிலும் தமிழ் பயிலப்படுகிறது. தமிழ்நாடு அரசு மட்டும் இதை நிறைவேற்றினால், இதர நாடுகளிலில் இருப்போர் பின்பற்றாமல் இருக்க கூடும். எனவே தமிழ் எழுத்துமுறை பிளவு பட இந்த மாற்றம் உந்தும்.
# கனடா டொலர்

**கனடா டொலர்** (currency code **CAD**) கனடாவின் நாணயம் ஆகும். 2011 ஆம் ஆண்டின் கணக்கின்படி, கனேடிய டோலர் அதிகமாகப் பயன்படுத்தப்படும் ஏழாவது நாணயம் ஆகும். இது நூறு செண்டுகளாக பிரிக்கப்பட்டுள்ளது. இது கனேடிய வங்கியினால் அச்சடிக்கப்படுகிறது. கனடா முழுவதும் இப்பணம் செல்லுபடியாகும் எனினும் அருகிலுள்ள பியரி மற்றும் மகுலின் தீவுகளும் (பிரான்சுக்குச் சொந்தமானவை) பயன்படுத்துகின்றன. னித இது 1858ம் ஆண்டில் இருந்து நடைமுறையில் இருக்கின்றது. இதை சுருக்கமாக **$** அல்லது **C$** குறியீட்டை பயன்படுத்தி குறிப்பர். "CAD", "CAD$", "CA$", "Can$" போன்ற குறியீடுகளும் பயன்படுத்தப்படுவதுண்டு. பணம் மட்டுமின்றி, 1, 2, 5, 10, 25, 50 செண்டுகளும் அச்சடிக்கப்படுகின்றன.
# கனடா டொலர்

## மேலும் பார்க்க

- கனேடிய வங்கி
- கனேடிய வங்கியின் இணையத்தளம்
-
# ஊடறு (நூல்)

**ஊடறு** முழுக்க முழுக்க பெண்களின் ஆக்கங்களை உள்ளடக்கி, றஞ்சி(சுவிஸ்), தேவா(யேர்மனி), நிரூபா(யேர்மனி), விஜி(பிரான்ஸ்) ஆகியோரின் கூட்டு முயற்சியில் உருவான ஒரு நூலாகும். இதனுள்ளே 13 கட்டுரைகளும், 5 சிறுகதைகளும், 24 கவிதைகளும், 3நூல் விமர்சனங்களும் 5 ஓவியங்களும் இடம் பெற்றுள்ளன.
# ஊடறு (நூல்)

## அட்டைப்படம்

ஊடறுவின் முன் அட்டைப்படத்தை அருந்ததி ராஜும், பின் அட்டைப்படத்தை வாசுகி ஜெயசங்கரும் வரைந்துள்ளனர்.
# ஊடறு (நூல்)

## படைப்புகளின் தன்மை

தொகுப்பில் இடம் பெற்றிருக்கும் கட்டுரைகள் அரசியல், சமூகம், பொருளாதாரம்.. என்று பன்முகத் திடல்களிலுமிருந்து நடைமுறைப் படுத்தப்படும் பெண்கள் மீதான அடக்கு முறைகளை மையப்படுத்திய பல தகவல்களைக் கொண்டுள்ளன. கட்டுரைகள் போலவே இப்பதிப்பில் இடம் பெற்ற அனேகமான கவிதைகளும் பெண்களின் பிரச்சனைகளை மையமாகக் கொண்டே பதியப்பட்டுள்ளன. சில கவிதைகள் போர் தந்த பாதிப்புக்களையும், அதனாலான வடுக்களையும், புலம் பெயர்ந்ததால் ஏற்பட்ட பிரிவின் துயர்களையும் பேசியிருக்கின்றன. எல்லாக் கவிதைகளிலுமே ஏதோ ஒரு சோகம் மெதுவாகவேனும் இளையோடியிருக்கின்றது. சில கவிதைகளில் ஏமாற்றத்தின் ரேகைகள் படிந்திருக்கின்றன.
# செப்டம்பர் 4

## பிறப்புகள்

- 973 &ndash; அல்-பிருனி, பாரசீக மருத்துவர், பல்துறையறிஞர் (இ. 1048)
- 1824 &ndash; ஆன்டன் புரூக்னர், ஆத்திரிய இசையமைப்பாளர் (இ. 1896)
- 1825 &ndash; தாதாபாய் நௌரோஜி, இந்திய அரசியல்வாதி (இ. 1917)
- 1880 &ndash; பூபேந்திரநாத் தத்தர், இந்திய விடுதலைப் போராட்ட வீரர் (இ. 1961)
- 1888 &ndash; ஒஸ்கார் சலெமர், செருமானிய ஓவியர், சிற்பி, வடிவமைப்பாளர் (இ. 1943)
- 1902 &ndash; தி. சதாசிவம், தமிழக இதழாசிரியர், பாடகர் (இ. 1997]])
- 1926 &ndash; ஐவன் ஈலிச், ஆத்திரிய போதகர், மெய்யியலாளர் (இ. 2002)
- 1927 &ndash; ஜோன் மெக்கார்த்தி, அமெரிக்க கணினி அறிவியலாளர் (இ. 2011)
- 1941 &ndash; சுசில்குமார் சிண்டே, ஆந்திராவின் 19வது ஆளுநர்
- 1952 &ndash; ரிஷி கபூர், இந்திய நடிகர்
- 1957 &ndash; பைசல் காசிம், இலங்கை அரசியல்வாதி
- 1958 &ndash; ஜேக்குவிலைன் எவிட், அமெரிக்க வானியலாளர்
- 1962 &ndash; சின்யா யாமானாக்கா, நோபல் பரிசு பெற்ற சப்பானிய மருத்துவர்
- 1962 &ndash; கிரான் மோரி, இந்தியத் துடுப்பாளர்
- 1972 &ndash; டேனியல் நெஸ்டர், செர்பிய-கனடிய டென்னிசு வீரர்
- 1981 &ndash; பியான்சே நோல்ஸ், அமெரிக்க நடிகை, பாடகி
# செப்டம்பர் 4

## இறப்புகள்

- 422 &ndash; முதலாம் போனிஃபாஸ் (திருத்தந்தை)
- 1323 &ndash; ஜெஜீன் கான், சீனப் பேரரசர் (பி. 1303)
- 1809 &ndash; யாக்கூப் ஆஃப்னர், செருமானிய-டச்சு பயண எழுத்தாளர் (பி. 1754)
- 1907 &ndash; எட்வர்டு கிரெய்கு, நோர்வே இசையமைப்பாளர் (பி. 1843)
- 1942 &ndash; கே. பாலசிங்கம், இலங்கை அரசியல்வாதி (பி. 1876)
- 1965 &ndash; ஆல்பர்ட் சுவைட்சர், அமைதிக்கான நோபல் பரிசு பெற்ற பிரான்சிய-காபோனிய மதப்பரப்புனர், மருத்துவர் (பி. 1875)
- 1977 &ndash; இ. எஃபு. ஷூமாசர், செருமானிய-ஆங்கிலேயப் பொருளியலாளர் (பி. 1911)
- 2006 &ndash; இசுடீவ் இர்வின், ஆத்திரேலிய இயற்கை ஆர்வலர் (பி. 1962)
- 2007 &ndash; குமாரி ருக்மணி, தமிழகத் திரைப்பட நடிகை (பி. 1929)
# செப்டம்பர் 4

## சிறப்பு நாள்

- குடியேறிகள் நாள் (அர்கெந்தீனா)
# ஞானம் (ஓவியர்)

**ஓவியர் ஞானம்** என்று அழைக்கப்படும் ஞானசேகரம் ஈழத்தின் பிரபல ஓவியர் ஆவார். இலங்கையின் பிரபல்யமான நிறுவனங்களுக்கு விளம்பர அமைப்புகள், புத்தக முகப்பு ஓவியங்கள், உள்ளூர் உற்பத்திப் பொருட்களுக்கான முகப்புகள் முதலியவற்றை ஸ்கிறீன் முறையில் அச்சிட்டு வழங்கியவர்.  
தற்போது அவுஸ்திரேலியாவுக்குப் புலம்பெயர்ந்து சிட்னியில் வசித்து வரும் இவர், இந்ததுறையில் அயராமல் உழைப்பவர். இலக்கிய நூல்கள், மலர்கள், சஞ்சிகைகளுக்கும் முகப்பு ஓவியங்களை வரைந்து வருகின்றார்.  
இலங்கையில் நில அளவைத் திணைக்களத்தில் 25 ஆண்டு காலம் பட வரைஞராகப் பணியாற்றியுள்ளார். பின்னர் "ஞானம் ஆர்ட்ஸ் அண்ட் அட்வர்ட்டைசிங்" என்ற நிறுவனத்தை ஆரம்பித்து தம்பணியைத் தொடர்ந்தார். சிலகாலம் யாழ்ப்பாணப் பல்கலைக்கழகத்தில் வெளிவாரி பகுதிநேர படவரைவுக்கலை விரிவுரையாளராகவும் பணியாற்றியுள்ளார்.  
அறிஞர்கள், மேதைகள், கல்விமான்கள், கலைஞர்களின் உருவப்படங்களையும் வரைந்து பாராட்டுப் பெற்றவர். 2006 இல் சிட்னியில் நடைபெற்ற உலக சைவ மாநாட்டில் அறுபத்து மூன்று நாயன்மார்களினதும் உருவப்படங்களை வரைந்து பாராட்டைப் பெற்றவர்.
# ஞானம் (ஓவியர்)

## விருதுகள்

சித்திரச் செல்வன், சித்திரகேசரி, ஓவிய வித்தகர் முதலான சிறப்புப் பட்டங்கள் பெற்றவர். நியூ சவுத் வேல்ஸ் மாநில பாங்க்ஸ்டவுண் ஆர்ட் சொசையிட்டியின் வருடாந்த விருதும் (2002) பெற்ற கலைஞர்.
# இசுடீவ் இர்வின்

**ஸ்டீவ் இர்வின்** (*Steve Irwin*, பெப்ரவரி 22, 1962 - செப்டம்பர் 4, 2006), ஓர் ஆஸ்திரேலிய இயற்கை ஆர்வலரும், வனவிலங்கு பராமரிப்பு விற்பன்னரும், புகழ் பெற்ற தொலைக்காட்சி நிகழ்ச்சி அமைப்பாளரும் ஆவார். *முதலை வேட்டைக்காரர்* என அழைக்கப்படும் இர்வின், தொலைக்காட்சியில் முதலையுடன் துணிவாக விளையாடி உலகம் முழுவதும் பரவலாக அறியப்பட்டவர். இவர் குயீன்ஸ்லாந்து மாநிலத்தில் உள்ள ஆஸ்திரேலிய விலங்குகள் காட்சிச்சாலையை எடுத்து நடத்தி வந்தவர்.
# இசுடீவ் இர்வின்

## வாழ்க்கைக் குறிப்பு

அவருக்கு இரு குழந்தைகளும் மனைவியும் உள்ளனர். அவருடைய மனைவியும் முதலைகளை பராமரிப்பவர். ஸ்டீவ் இர்வினுடைய தந்தையும் தாயும் கற்றுக்கொடுத்ததுதான் இந்த முதலை விளையாட்டும் பராமரிப்பும். எட்டு வயதிலேயே களத்தில் இறங்கியிருந்திருக்கிறார். 44 வயதில் இறந்த அவர் வெளியுலகுக்கு அறிமுகமானது அவருடைய நண்பர் 1990ல் எடுத்த நிகழ்படக் கோப்புகள் மூலமே.
.
# இசுடீவ் இர்வின்

## இறப்பு

(ஸ்டிங்கிறே) என்னும் நீர்வாழ் விலங்கு. இதற்கு அட்டவண்ணைத் திருக்கை என்றும் பெயர்]]
செப்டம்பர் 4, 2006 இல் தண்ணீரில் ஆபத்தான விலங்கினங்கள் பற்றிய ஒரு விளக்கப் படம் எடுக்கும்பொழுது பெருந்திருக்கை (*stingray*) என்றும் அட்டவண்ணைத் திருக்கை என்றும் சொல்லப்படும் ஒரு கொட்டும் திருக்கைமீன் எனப்படும் ஒருவகை நீர்வாழ் இனத்தின் தாக்குதலுக்கு உள்ளாகி இறந்தார். ஆஸ்திரேலியாவின் வரலாற்றில் இந்த திருக்கை மீனினம் தாக்கி இறந்தவர்கள் மொத்தம் மூன்றே மூன்று பேர் தான் என்று சொல்லப்படுகின்றது. முதல் இரண்டு தாக்குதல்களும் 1938 இலும் 1945 இலும் நடந்தன.
# 1971

**1971** (**MCMLXXI**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.
# 1971

## நிகழ்வுகள்

- ஜனவரி 25 - இடி அமீன் உகாண்டாவின் அதிபரானார்.
- பிப்ரவரி 6 - அலன் ஷெப்பர்ட் என்ற அமெரிக்கர் விண்வெளியில் பந்து விளையாடினார்.
- மே 28 - ரஷ்யா செவ்வாய் கிரகத்திற்கு மார்ஸ்-3 (Mars 3) என்ற செயற்கை கோளை அனுப்பியது.
- செப்டம்பர் 3 - கட்டார் விடுதலை பெற்றது.
- நவம்பர் 5 - இன்டெல் நிறுவனம் உலகின் முதல் நுண்செயலியான (*Microprocessor*) 4004 இனை வெளியிட்டது.
# 1971

## இறப்புகள்

- பெப்ரவரி 25 - Theodor Svedberg, நோபல் பரிசு பெற்றவர் (பி. 1884)
- ஏப்ரல் 12 - Igor Tamm, நோபல் பரிசு பெற்றவர் (பி. 1895)
- ஜூன் 15 - Wendell Meredith Stanley, நோபல் பரிசு பெற்றவர் (பி. 1904)
- ஜூன் 18 - Paul Karrer, நோபல் பரிசு பெற்றவர் (பி. 1889)
- ஜூன் 25 - John Boyd Orr, நோபல் பரிசு பெற்றவர் (பி. 1880)
- ஜூலை 1 - William Lawrence Bragg, நோபல் பரிசு பெற்ற ஆங்கிலேயர் (பி. 1890)
- செப்டம்பர் 20 - Giorgos Seferis, நோபல் பரிசு பெற்ற எழுத்தாளர் (பி. 1900)
- செப்டம்பர் 21 - Bernardo Houssay, நோபல் பரிசு பெற்றவர் (பி. 1887)
- ஒக்டோபர் 29 - Arne Tiselius, நோபல் பரிசு பெற்றவர் (பி. 1902)
- டிசம்பர் 9 - Ralph Bunche, நோபல் பரிசு பெற்றவர் (பி. 1904)
# 1971

## நோபல் பரிசுகள்

- இயற்பியல் - Dennis Gabor
- வேதியியல் - Gerhard Herzberg
- மருத்துவம் - Earl W. Sutherland, Jr
- இலக்கியம் - Pablo Neruda
- சமாதானம் - Willy Brandt
- பொருளியல் (சுவீடன் வங்கி வழங்கும் பரிசு) - Simon Kuznets
# விபி சிகிரிப்ட்

**விபி சிகிரிப்ட்** என்பது விசுவல் பேஸிக் ஸ்கிரிப்டின் சுருக்கம் ஆகும். இதில் நிரலாக்கலானது மைக்ரோசாட்டின் விஷ்வல் பேஸிக் மொழியை ஒற்றியதாகும். இன்டர்நெட் எக்ஸ்புளோலர் உலாவியில் ஜாவாஸ்கிரிப்ட் போன்றியங்கும். இது தனித்தியங்கும் *.hta கோப்புக்களாகவும் சேமிக்கப் படக் கூடியதேனினும் ஆகக் குறைந்தது மைக்ரோசாப்ட் இன்ரநெட் எக்ஸ்புளோளர் 5.0 அல்லது அதற்கு மேம்படுத்தப் பட்ட பதிப்புக்கள் தேவைப்படும். இணைய விருதியாளர்கள் கூடிய ஒத்திசைவிற்காக பெரும்பாலும் ஜாவாஸ்கிர்ப்ப்டையே விரும்புகின்றனர்.  
விபிஸ்கிரிப்ட் ஆனது விண்டோஸ் 98 இயங்குதளத்தில் இருந்து மைக்ரோசாப்ட் இயங்குதளத்துடன் உள்ளிணைக்கப்பட்டுள்ளது.
# விபி சிகிரிப்ட்

## சரித்திரம்

1996 இல் விண்டோஸ் ஸ்கிரிப்ட்டிங் தொழில்நுட்பத்தின் ஓர் அங்காக வெளியிடப்பட்டது. இது ஆரம்பத்தில் இணைய விருத்தியாளர்களை இலக்குவைத்தே வெளியிடப்பட்டது. இரண்டு வருடகாலப்பகுதியில் விபிஸ்கிர்ப்ட்டானது 1.0 பதிப்பில் இருந்து 2.0 பதிப்பிற்கு முன்னேறிக் கொண்டது. இதன் மூலம் தானியக்தேவைகளை நிறைவேற்றிக் கொள்ளக்கூடியாதா இருந்தாலும் இது முன்னைய தொடர்ச்சியாத் செய்யக் கட்டையிடும் (Batch processing) விட வினைத்திறனாக இருந்ததினால் கணினி நிர்வாகிகள் இதை விரும்பத் தொடங்கினார்கள்.
# விபி சிகிரிப்ட்

## வெளியிணைப்புகள்

- விபிஸ்கிரிப்ட் பயனர் வழிகாட்டல்கள்
- ஸ்கிரிப்ட் நிலையத்தின் ஸ்கிர்ப்ட் சேமிப்புக்கள்
- W3Schools - விபிஸ்க்ரிப்ட் பயிற்சிகள்
- விபிஸ்க்ரிப்ட் டீபகர்(Debugger)
- VisualBasicScript.com (விபிஸ்கிரிப்ட் சமுதாயம்)
- ScriptingAnswers (VB(விபிஸ்கிரிப்ட் சமுதாயம்)
- VBS பயிற்சிகள்
# போர்லாண்ட் டெல்பி

**போர்லாண்ட் டெல்பி** போர்லாண்ட் மென்பொருள் நிறுவனத்தின் மென்பொருட்களை விருத்தி செய்வதற்கான மென்பொருளாகும். இதன் பத்தாவது பதிப்பான **டெல்பி 2006** ஆனது **டெல்பி நிரலாக்கல் மொழி** மற்றும் சி++ ஆகியவற்றை 32 பிட் விண்டோஸ் இயங்குதளத்தில் ஆதரிக்கின்றது அத்துடன் இது C# மற்றும் மைக்ரோசாப்ட்.நெட்டையும் ஆதரிக்கின்றது.  
**டெல்பியின்** முக்கிய பயன்பாடானது தகவற் தளங்களைக் கையாளவதிலேயே தங்கியுள்ளதெனினும் பொதுவாக அநேகமான மென்பொருள் விருத்தி திட்டங்களிலும் இம் மென்பொருள் பயன்படுத்தப் படுகின்றது. தமிழைக் கணினிகளில் உட்புகுத்துவதில் முன்னோடியான நளினம் மென்பொருளும் **டெல்பியிலேயே** உருவாக்கப் பட்டுள்ளது.
# போர்லாண்ட் டெல்பி

## சரித்திரம்

**டெல்பி** ஆரம்பத்திலிருந்தே துரித விருதிச் சூழல் மென்பொருளாக வெளிவந்தது. 1995ஆம் ஆண்டு 16 பிட் விண்டோஸ் 3.1 இயங்குதளத்திற்கு வெளிவந்தது. பின்னர் ஒருவருட்டத்தில் 32 பிட் இயங்குதளக் கணினிகளுக்கான **டெல்பி 2** வெளிவந்தது. சிலவருடங்களில் இதே பாணியில் C++ பில்டர் மென்பொருளும் வெளிவந்தது.  
டெல்பியை ரேபோ பாஸ்கல் ஒருங்கிணைக்கப் பட்ட விருத்திச் சூழலை (IDE) உருவாக்கிய் அண்டர் ஹிஜல்பேக்கே முன்னின்று உருவாக்கினார். 1996 ஆம் ஆண்டு மைக்ரோசாப்ட் இவரை உள்வாங்கும் வரை இவரே போர்லாண்டில் **டெல்பி** விருத்தித் திட்டங்களிற்கு முன்னின்றார்.  
2001 ஆம் ஆண்டு லினக்ஸ் இயங்குதளங்களிற்கான கைலிக்ஸ் என்ற **டெல்பிக்கான** லினக்ஸ் பதிப்பு உருவாக்கப் பட்டதெனினும் பயனர்களின் ஆர்வக்குறைவால் 3ஆவது பதிப்பிலிருந்து இடைநிறுத்தப் பட்டது.  
**டெல்பி 6** உடன் விண்டோஸ் மற்றும் லினக்ஸ் இயங்குதளங்களை ஆதரிக்கும் பொதுவான பகுதிகள் சேர்த்துக் கொள்ளப்பட்டன.  
டெல்பி 8 ஆனது டிசெம்பர் 2003 வெளிவந்து மைக்ரோசாப்ட்.நெட் ஐ ஆதரிக்கும் வகையில் வெளிவந்தது. இதில் முதற்தடவையாக விஷ்வல் ஸ்ரூடியோ போன்று ஒருங்கிணைக்கப் பட்ட விருத்திச் சூழலானது மாற்றப் பட்டது.
# போர்லாண்ட் டெல்பி

## அநுகூலங்களும் பிரதிகூலங்களும்

### அநுகூலம்

- துரித விருத்தி செய்யும் சூழல்
- நன்றாக விருத்தி செய்யப் பட்ட பாஸ்கல் மொழியிலமைந்த நிரலாக்கம்.
- தானாகவே இயங்கும் கோப்புக்களாக மாற்றும் வசதி. இங்கு dll பிரச்சினைகள் ஏதும் கிடையாது.
- துரிதாமாக கம்பைல் பண்ணும் வசதி
- ஒரே நிரலாக்கலில் இருந்து பல இயங்கு தளங்களிற்கான விருத்தி செய்யும் வசதி
- பதிப்புகளிடையே ஒத்தியங்கும் மூல நிரல்கள்
# போர்லாண்ட் டெல்பி

## அநுகூலங்களும் பிரதிகூலங்களும்

### பிரதிகூலங்கள்

- பல் இயங்குதளங்களில் இயங்குவதற்கு ஓரளவே வசதியுண்டு
- இயங்கு தளங்களை அணுகிப் பாவிப்பதற்கும் வேறு மென்பொருள் விருத்தியாளரைகளின் மென்பொருட்களைப் பாவிப்பதற்கும் ஹெடர் கோப்புக்கள் அவசியம்.
- C++ மற்றும் C# உடன் ஒப்பிடுகையில் மிகக் குறைவான புத்தகங்களே பிரசுரிக்கப் பட்டுள்ளன.
# போர்லாண்ட் டெல்பி

## பெயர்க் காரணம்

ஆரம்பதில் தகவற் தளங்களை அணுகுவதற்கு ஓர் மென்பொருளை உருவாகி வந்தனர் அக்காலத்தில் பிரபலமான ஆரக்கிள் தகவற் தளத்தை இணைப்பதற்கு டெல்பி என்ற இரகசியப் பெயருடன் திட்டமானது ஆரம்பிக்கப்பட்டது. இப்பெயரயே பலரும் விரும்பியதால் இது இன்றளவும் **டெல்பி** என்றே அழைக்கப் படுகின்றது.
# போர்லாண்ட் டெல்பி

## வெளியிணைப்புகள்

- போர்லாண்ட் டெல்பி 7 இலவசப் பிரத்தியேகப் பதிப்பு
- போர்லாண்ட் டெல்பி 6 இலவசப் பிரத்தியேகப் பதிப்பு
- போர்லாண்ட் டெல்பி பதிப்புக்களுக்கான இலவச அனுமதி
- போர்லாண்ட் டெல்பி அடிப்படைகள்
# வண்ணார்பண்ணை நாவலர் சைவப்பிரகாச வித்தியாசாலை

இலங்கையின் வடபகுதியிலுள்ள யாழ் நகர மத்தியிலிருந்து சுமார் ஒரு மைல் தூரத்தில், காங்கேசந்துறை வீதி, நாவலர் வீதிச் சந்தியில் அமைந்துள்ளது **வண்ணார்பண்ணை நாவலர் சைவப்பிரகாச வித்தியாசாலை**. பிரித்தானியர் ஆட்சியின்போது, அவர்களால் அமைக்கப்பட்ட கல்வி நிறுவனங்கள், ஆங்கில, கிறிஸ்தவப் பின்னணியிலேயே கல்வி கற்பித்து வந்தன. இதனால் சைவ சமயமும், தமிழ் மொழியும் தாழ்ச்சி அடையும் நிலைமையை உணர்ந்த ஆறுமுக நாவலர் இப் பாடசாலையை நிறுவினார்.
# சிவாஜி (திரைப்படம்)

***சிவாஜி*** (*Sivaji: The Boss*), 2007ஆம் ஆண்டு வெளியிடப்பட்ட தமிழ்த் திரைப்படமாகும். இப்படத்தை ஏ.வி.எம். புரொடக்ஷன்ஸ் தயாரிக்க, ஷங்கர் இயக்கத்தில் ரஜினிகாந்த் நடிப்பது சிறப்பம்சமாகும். இப்படத்தில் மணிவண்ணன், விவேக் முக்கிய பாத்திரங்களிலும் நயன்தாரா, மற்றும் இயக்குநர் ஷங்கரும் இத்திரைப்படத்தில் நடிப்பது குறிப்பிடத்தக்கதாகும். பல்வேறுபட்ட காலதாமத்திற்குப் பின்னர் உலகளாவிய ரீதியாக 15 ஜூன் 2007 திரையரையங்குகளில் வெளிவிடப்பட்டுள்ளது. இப்படம் 2005-ல் வெளியான சந்திரமுகி பட வசூலை முறியடித்து சாதனை படைத்தது.
# சிவாஜி (திரைப்படம்)

## கதைச்சுருக்கம்

சிவாஜி என்பவர் மென்பொருள் கட்டுமான அமைப்பாளர், ஐக்கிய மாகாணங்களில் தன்னுடைய பணியை முடித்துவிட்டு இந்தியா திரும்புகிறார். இங்குள்ள சமுதாயத்திற்கு மருத்துவம் மற்றும் கல்வியை இலவசமாக வழங்க வேண்டும் என்ற தன்னுடைய கனவை நிறைவேற்ற வேண்டும் என்று விரும்புகிறார். இந்நிலையில் அதிகாரத்திலுள்ள பெருமுதலாளி ஆதிசேஷன் என்பவர் இவருடைய திட்டத்தை முடக்கி விடுகிறார். சிவாஜி எந்த வழியும் இல்லாமல் இருக்கிறார். ஆனால் தன்னுடைய வழியில் அவனுடைய திட்டத்தை முறியடிக்க நினைக்கிறார்.
# சிவாஜி (திரைப்படம்)

## நடிகர்கள்

ஜீன்ஸ் படத்தை அடுத்த ரஜினிகாந்தை ஷங்கர் ஓர் திரைக்கதையுடன் அணுகினார். எனினும் ரஜனிகாந்த் கே. எஸ். ரவிக்குமாரின் இயக்கத்தில் உருவாக்கப்பட்ட படையப்பா திரைப்படத்தில் நடித்துக்கொண்டிருந்தமையால் நேரக்குறைவுகாரணமாக ஒத்துக்கொள்ளவில்லை. இது பின்னர் அர்ஜூன் கதாநாயகனாக நடித்த முதல்வன் திரைப்படமாக ஆக வெளிவந்தது. இத்திரைபடத்தை அடுத்து பாய்ஸ், அந்நியன் திரைப்படங்கள் வெளிவந்து பெருவெற்றி பெற்றது. நடிகர்களான சிரஞ்சீவி, சல்மான் கான் மற்றும் விஜய் இவரது வழிகாட்டிலில் நடிக்க விருப்பத்தை தெரிவித்திருந்தாலும் அவரசப்பட்டு எந்த ஒரு திரைப்படத்திலும் ஒப்பமிட்டு துவக்கவில்லை.  
அக்டோபர் 2005 இல் தமிழ் சினிமாவில் மிகப்பழையதும் பெரியதுமான ஏவிஎம் புரொடக்ஷனை நடத்திவரும் எம். எஸ். குகன் மற்றும் எம். சரவணன் சங்கரை அணுகிப் படமொன்றை தங்களின் ஸ்ரூடியோவில் தயாரித்துத் தரும்படி கேட்டபோது சங்கர் அதற்கு ஒப்புக் கொண்டார். இந்தப் படத்தில் இந்திய சினிமாவில் மிக அதிகமாக சம்பளம் வாங்கும் சூப்பர் ஸ்டார் இந்தப் படத்தில் நடிப்பதாக ஒப்பமிட்டுச் சம்மதித்தார். தமிழ் சினிமாவில் சந்திரமுகி வெற்றியடைந்ததை அடுத்து சினிமா வாய்ப்புக்கள் கிடைத்தபோதிலும் அதை ஏற்றுக் கொண்டு நடிக்கவில்லை. சிவாஜி ராவ் கெய்க்வாட் கே. பாலசந்தர் திரையுலகில் அறிமுகம் செய்தபோது ரஜினிகாந்த் என அறிமுகப்படுத்தினார். இவரது இயற்பெயராகும் இதனையும் தி பாஸ் என்பதையும் சேர்து சிவாஜி தி பாஸ் என்றவாறு திரைப்படத்திற்குப் பெயரிடப்பட்டுள்ளது.
# சிவாஜி (திரைப்படம்)

## பாடல்கள்

சிவாஜி: த பாஸ் திரைப்படத்தில் 7 பாடல்கள் இடம்பெற்றுள்ளன. ஏப்ரல் 2, 2007ல் இவற்றின் அதிகாரப்பூர்வ வெளியீட்டுக்கு ஒரு சில நாட்கள் முன்னரே இப்பாடல்கள் இணையத்தில் திருட்டுத்தனமாகப் பதிவிறக்கக் கிடைத்தது.  
| **வரிசை** | **பாடல்** | **பாடகர்கள்** | **படமாக்கம்** | **நீளம் (நி:நொ)** | **எழுதியது** | **குறிப்பு** |
| --- | --- | --- | --- | --- | --- | --- |
| 1 | *பல்லேலக்கா* | எஸ்.பி பாலசுப்பிரமணியம், ஏ. ஆர். ரைஹானா, பெனி தயாள் | 6.08 | நா. முத்துக்குமார் |  |  |
| 2 | *ஸ்டைல்* | பிளாஸ், தன்வீ, ராக்ஸ், சுரேஷ் பீட்டர்ஸ் | 5.13 | பா. விஜய் | முன்னர் "ஒரு கூடை சன்லைட்". சுரேஷ் பீட்டர்ஸ் பாடிய பாடலும் பதிவு செய்யப்பட்டுள்ளது. |  |
| 3 | * வாஜி வாஜி* | ஹரிஹரன், மதுஸ்ரீ | 5.49 | வைரமுத்து |  |  |
| 4 | *அதிரடி* | ஏ.ஆர்.ரகுமான், சயோனரா | 5.47 | வாலி |  |  |
| 5 | *சகானா* | உதித் நாராயண், சின்மயி | 5.21 | வைரமுத்து | சின்மயிக்குப் பதிலாக சுஜாதா பாடிய பாடலும் பதிவு செய்யப்பட்டுள்ளது. |  |
| 6 | *த பொஸ்* | நரேஷ் ஐயர், பிளாஸ், ரகுயீப் அலாம் | 3.20 | நா. முத்துக்குமார், பிளாஸ் |  |  |
| 7 | *சகாரா* | விஜய் யேசுதாஸ், கோமதிஸ்ரீ | 4.32 | வைரமுத்து | } |  |
# சிவாஜி (திரைப்படம்)

## விருதுகள்

;2007 தேசிய திரைப்பட விருதுகள்
- வென்றது&nbsp;– சிறந்த சிறப்பு விளைவுகளுக்கான வெள்ளி தாமரை விருது&nbsp;– எம்.எஸ். இந்திய கலைஞர்கள், சென்னை  
;2008 தென்னிந்திய பிலிம்பேர் விருதுகள்
- வென்றது&nbsp;– சிறந்த இசை அமைப்பாளருக்கான பிலிம்பேர் விருது &nbsp;– ஏ. ஆர். ரகுமான்
- வென்றது&nbsp;– சிறந்த ஒளிப்பதிவாளருக்கான பிலிம்பேர் விருது&nbsp;– கே. வி. ஆனந்த்
- வென்றது&nbsp;– பிலிம்பேர் சிறந்த கலை இயக்குநர் விருது&nbsp;– தோட்டா தரணி
- பரிந்துரைக்கப்பட்டது&nbsp;– சிறந்த நடிகருக்கான பிலிம்பேர் விருது&nbsp;– இரசினிகாந்து
- பரிந்துரைக்கப்பட்டது&nbsp;– சிறந்த திரைப்படத்திற்கான பிலிம்பேர் விருது&nbsp;– *சிவாஜி*
- பரிந்துரைக்கப்பட்டது&nbsp;– சிறந்த பின்னணிப் பாடகிக்கான பிலிம்பேர் விருது&nbsp;– சின்மயி  
;2007 விஜய் விருதுகள்
- வென்றது&nbsp;– விஜய் விருதுகள் (விருப்பமான நாயகன்)&nbsp;– இரசினிகாந்து
- பரிந்துரைக்கப்பட்டது&nbsp;– விஜய் விருதுகள் (விருப்பமான நாயகி)&nbsp;– சிரேயா சரன்
- வென்றது&nbsp;– விஜய் விருதுகள் (சிறந்த இசையமைப்பாளர்)&nbsp;– ஏ. ஆர். ரகுமான்
- பரிந்துரைக்கப்பட்டது&nbsp;– விஜய் விருதுகள் (சிறந்த பெண் பின்னணி பாடகர்)&nbsp;– சின்மயி
- பரிந்துரைக்கப்பட்டது&nbsp;– விஜய் விருதுகள் (சிறந்த ஆண் பின்னணி பாடகர்)&nbsp;– உதித் நாராயண்  
;2007 தமிழ்நாடு அரசு திரைப்பட விருதுகள்
- வென்றது- சிறந்த திரைப்படத்துக்கான தமிழ்நாட்டு அரசின் திரைப்பட விருது&nbsp;– முதல் பரிசு
# சிவாஜி (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "எல்லாம் இழந்து... பின்பாதியில் அனைத்தையும் அடையும் அண்ணா மலை, படையப்பா பாணி கதை. முழுக்க முழுக்க ரசிகர்களைக் குறிவைத்து ஷங்கர் விட்டிருக்கும் ரஜினி ராக்கெட்!... ரஜினியைப் பொறுத்தவரை, தனக்குக் கிடைத்த வாய்ப்பில் மற்றுமொரு முறை தன்னை நிரூபித்துவிட்டார். ஷங்கருக்குத்தான் - பெட்டர் லக் நெக்ஸ்ட் டைம்!" என்று எழுதி மதிப்பெண்களை வழங்கினர்.
# அமர்க்களம் (திரைப்படம்)

***அமர்க்களம்*** (*Amarkalam*) 1999 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் அஜித் குமார், சாலினி, ரகுவரன், நாசர் மற்றும் பலர் நடித்திருந்தனர். அஜித் குமாரின் 25-ஆவது படமான இது வர்த்தக ரீதியாகவும் வெற்றித் திரைப்படமானது.  
இத்திரைப்படத்தில் சாலினியுடன் நடித்த அஜித், பின்னர் சாலினியைக் காதலித்து திருமணம் செய்து கொண்டார் என்பது குறிப்பிடத்தக்கது.
# அமர்க்களம் (திரைப்படம்)

## கதை

ஆரம்ப காலங்களில் கொலைகள், சண்டைகள் எனப் புரியும் அஜித் ரகுவரனால் தனது சொந்த மகளான சாலினியைக் கடத்திச் செல்லுமாறு கேட்கின்றார். ஆனால் அவள் தனது சொந்த மகள் என்பதனைத் தெரிந்து கொள்ளாது பழைய பகையினைத் தீர்ப்பதாக எண்ணி அவளைக் கடத்திச் சென்று காதலிப்பதாக நடிக்கும்படி கேட்டுக் கொள்கின்றார். அவர் கூறியபடியே கடத்திச் செல்லும் அஜித் பின்னர் சாலினியினினால் நல்லவனாக மாற்றம் பெற்று அவள் மீது காதலும் கொள்கின்றார்.
# அமர்க்களம் (திரைப்படம்)

## பாடல்கள்

இத்திரைப்படத்தின் பின்னணி இசை, பாடல்கள் ஆகியவற்றிற்கு பரத்வாஜ் இசையமைத்திருந்தார். பாடல் வரிகளை வைரமுத்து எழுதியிருந்தார். படத்தில் சாலினி ஒரு பாடலைப் பாடினார். சரண் ஒரு பாடலில் அவரது ஆலாபனையைக் கேட்டபின் சாலினியைப் பரிந்துரை செய்தார். "சத்தம் இல்லாத" என்ற பாடல் இப்படத்தில் இருக்க வேண்டும் என்று சரண் விரும்பவில்லை. அதற்காக அஜித் குமார் கதாபாத்திரத்தில் சோகமான கடந்த காலத்தை உருவாக்கி, படத்தில் பாடல் இருப்பதாக அமைத்தார். பாடலின் வரிகள் வைரமுத்துவின் ஒரு கவிதையை அடிப்படையாகக் கொண்டவை. பாடலில் ஒவ்வொரு வரியும் "வேண்டும்" என்ற சொல்லுடன் முடிந்தது. பரத்வாஜ், "வேண்டும்' என்பதற்குப் பதிலாக, 'கேட்டேன்' என்ற சொல் வரவேண்டும் என்று பரிந்துரைத்தார். அதனால் கதாநாயகன் எல்லாவற்றையும் கேட்டார். ஆனால் இறுதியில் மரணம் உட்பட எதுவும் கிடைக்கவில்லை என்பதை பாடல் தெரிவிக்கும். பாடகர் எஸ். பி. பாலசுப்பிரமணியம் இப்பாடலை மூச்சு விடாமல் பாடுவது போல் நிகழ்த்தப்பட்டது.
# விருமாண்டி

***விருமாண்டி*** 2004ல் வெளிவந்த இந்திய தமிழ்த் திரைப்படமாகும். இதனை கமல்ஹாசன் எழுதி, இயக்கி, நடித்திருந்தார். இத்திரைப்படத்தில் அபிராமி, பசுபதி, நெப்போலியன் போன்றவர்கள் முக்கிய வேடங்களில் நடித்திருந்தனர். இளையராஜா இப்படத்திற்கு இசை அமைத்திருந்தார்.  
இத்திரைப்படம் தென்கொரியாவில் நடைபெற்ற உலக திரைப்பட விழாவில் 2004 ஆம் ஆண்டிற்கான சிறந்த ஆசிய திரைப்படம் என்ற விருதைப் பெற்றது. இத்திரைப்படம் *ரஷோமோன் விளைவு* என்றொரு திரைக்கதை வழியை இப்படம் கையாண்டது. கதையின் நாயகன் விருமாண்டியும், கொத்தாள தேவரும் சிறையில் அடைக்கப்பட்டிருக்கிறார்கள். மரணதண்டனைக் கைதிகள் குறித்து ஆவணப் படமெடுக்க வருகின்ற ஏஞ்சலியா காட்டமுத்து, இவர்களிடம் நடந்ததை குறித்து கேட்டு பதிவு செய்கிறார். அதன் படி, கொத்தாள தேவர் முதலில் தனக்கு என்ன நேர்ந்தது என்பதை விவரித்தும், அதன் பின் நாயகன் விருமாண்டி விவரிப்பதும் கதையாக அமைந்தது. இதில் மரணதண்டனை தேவையில்லை என்ற கருத்து வலியுறுத்தப்பட்டது.  
இந்த பெயர் சர்ச்சையால் மன உலைச்சலுக்கு ஆளான கமலஹாசன் ஒரு காணொளியைப் பதிவு செய்து வெளியிட்டார். அதில் தமிழக கலாச்சாரத்தினைப் பற்றியும், சமூகத்தில் கருத்து சுதந்திரத்திற்கு எதிரான அரசியல் பற்றியும் குறிப்பிட்டிருந்தார்.
# ஈரான் – ஈராக் போர்

, 1980 - தெகுரான்]]
**ஈரான் – ஈராக் போர்** ஈரானை ஈராக் செப்டம்பர் 1980 ல் ஆக்கிரமித்தபோது ஆரம்பமாகியது. இது ஆகஸ்ட் 1988 ல் ஐக்கிய நாடுகள் சபையின் அனுசரணையுடன் முடிவுக்கு கொண்டு வரப்பட்டது. இந்த யுத்தம் 20ஆம் நூற்றாண்டின் மிக நீண்டதும் கடும் அழிவுகளை ஏற்படுத்திய போர்களில் ஒன்றாகும். இதன் போது சுமார் ஒரு மில்லியன் அளவான நபர்கள் காயமடைந்தோ கொல்லப்பட்டோ யுத்தத்தினால் பாதிக்கப்பட்டனர். இந்த போர் முடிவுக்கு வந்துள்ள போதிலும் யுத்தத்திற்கான அடிப்படை காரணிகள் இன்னும் தீர்க்கப்படவில்லை.
# ஈரான் – ஈராக் போர்

## பின்னணி

ஈரான் – ஈராக் இடையிலான எல்லைக் கோடு பல நூற்றாண்டு காலமாகவே சர்ச்சைக்குரியதாகவே இருந்து வந்துள்ளது. 1534 ல் தற்போதைய ஈராக்கை ஒட்டமான் பேரரசு ஆக்கிரமித்த பின்பு சாம்ராஜ்ஜியத்தின் கிழக்குப் பிராந்தியமாக ஈராக் மாறியது. இதன்போது ஈரான் இதன் போது கிழக்குப் பகுதியில் ஈராக்கின் எதிரியாக அமைந்தது. முதலாம் உலக யுத்தத்தின் பின்னர் ஈராக் தனி சுதந்திர நாடு ஆகியது. இதன் பின்னர் இரு நாடுகளுக்கும் இடையில் எல்லை சம்பந்தமான இணக்கமின்மை ஏற்பட்டது. 1937 ல் ஏற்பட்ட உடன்படிக்கையின்படி சர்ச்சைக்குரிய ஷாட் அல் அரப் பிரதேசம் ஈராக்கிடம் ஒப்படைக்கப்பட்டது.  
எல்லைத் தகராறுக்கு அப்பால் இரு நாடுகளும் தொடர்ந்தும் முறுகல் நிலையிலேயே இருந்தன. காரணம் ஈராக் அரேபியர்களை கொண்ட நாடாக இருக்கின்ற வேளையில் ஈரான் பாரசீகர்களைக் கொண்ட நாடாக இருந்தது. வடக்கே எல்லைப் புறத்தில் குர்து மக்கள் (இவர்கள் அரேபியரோ பாரசீகரோ அல்லர்) இன மக்கள் எல்லையின் இருபுறமும் இரு நாட்டினுள்ளும் வாழ்கின்றனர். அயோத்துல்லா றுகொல்லா கொமேனி போன் ஈரானில் இருந்து நாடுகடத்தப் பட்டவர்கள் ஈராக்கில் குடியேறியமையும் இந்த நாடுகளின் உறவில் விரிசலை ஏற்படுத்தயது.
# வார்ப்புரு:Userboxtop

| Parameter | Valid values |  |
| --- | --- | --- |
| <code>align</code> | <code></code>, <code></code>, or <code></code> (default) |  |
| <code>backgroundcolor</code> | Any web color (name or <tt>#XXXXXX</tt> hex format). Defaults to <tt>#FFFFFF</tt>. |  |
| <code>bordercolor</code> | Any web color (name or <tt>#XXXXXX</tt> hex format). Defaults to <tt>#99B3FF</tt>. |  |
| <code>extra-css</code> | Allows you to provide additional CSS style information. |  |
| <code>textcolor</code> | Any web color (name or <tt>#XXXXXX</tt> hex format). Defaults to <tt>#000000</tt>. |  |
| <code>toptext</code> | Overrides the standard text and link. Can include wiki-markup. | } |  
You may also insert breaks by using . See that template for details.
# வார்ப்புரு:Userboxtop

## Hiding userboxes

You can hide userboxes which utilize this (as well as a few other) forms of template-based userbox organization. Simply edit your userspace CSS override (for example, monobook.css for the Monobook skin) and add the following–  
<code></code>
# வார்ப்புரு:Userboxbreak

<noinclude></noinclude>
|-
! <big>}}</big>
|-
|<noinclude>  
<br clear="both" />
# வார்ப்புரு:Userboxbreak

## Purpose

To allow for section breaks in large groups of userboxes (for purposes of categorization: for example, you could use the first/default section for languages, a second section (via this template) for interests, and so forth). This is intended for use with and (see usage below).
# வார்ப்புரு:Userboxbreak

## Usage

<pre></pre>
# வார்ப்புரு:Boxboxtop

| Parameter | Valid values |  |
| --- | --- | --- |
| <code>align</code> | <code></code>, <code></code>, or <code></code> (default) |  |
| <code>backgroundcolor</code> | Any web color (name or <tt>#XXXXXX</tt> hex format). Defaults to <tt>#FFFFFF</tt>. |  |
| <code>bordercolor</code> | Any web color (name or <tt>#XXXXXX</tt> hex format). Defaults to <tt>#99B3FF</tt>. |  |
| <code>extra-css</code> | Allows you to provide additional CSS style information. |  |
| <code>textcolor</code> | Any web color (name or <tt>#XXXXXX</tt> hex format). Defaults to <tt>#000000</tt>. |  |
| <code>toptext</code> | Overrides the standard text and link. Can include wiki-markup. | } |  
You may also insert breaks by using . See that template for details.
# வார்ப்புரு:Boxboxtop

## Hiding userboxes

You can hide userboxes which utilize this (as well as a few other) forms of template-based userbox organization. Simply edit your userspace CSS override (for example, monobook.css for the Monobook skin) and add the following–  
<code></code>
# சர்வதேச இசை வகைகள்

**சர்வதேச இசை வகைகள்** மூன்று வகையாகப் பிரிக்கப்பட்டுள்ளது. அவையாவன:
1. மெல்லிசை (*melody*)
1. பாலிபோனி (*polyphony*)
1. ஹார்மனி (*harmony*)  
மெல்லிசையில் ஒற்றை சுவரங்கள் ஒன்றன் பின் ஒன்றாக தொடர்ச்சியாய் ஒரு முறையை அனுசரித்து வரும். பாலிபோனி இசையில் ஒரு முறையை தழுவி அமைக்கப்பட்டுள்ள பல கீதங்கள் ஒரே தருணத்தில் வாசிக்கப்படும். ஹார்மனிக்கல் இசையில் சுவரத்தொகுதிகள் அல்லது சுவர அடுக்குகள் ஒன்றன் பின் ஒன்றாக தொடர்ச்சியாய் வரும். அதாவது ஒரு சுவரத்தை வாசிக்கும் போதே அதன் இணை, நட்பு சுவரங்கள் கூடவே வாசிக்கப்படும்.  
இந்தியா முதலிய கீழ்நாட்டுப் பகுதிகளில் மெல்லிசையைக் கேட்கலாம். ஐரோப்பிய நாகரிகம் பரவியுள்ள மற்றைய தேசங்களிலும் பாலிபோனி, ஹார்மனிக்கல் இசையைக் கேட்கலாம்.  
இந்திய இசையை ராக சங்கீதம் எனக்கூறுவர். ராக சங்கீதத்திலுள்ள நுண்மையான சுருதிகள், கமகங்கள் முதலிய இசைத் தத்துவங்களை மேற்கத்திய இசையில் காணமுடியாது.
# மாயாமாளவகௌளை

**மாயாமாளவகௌளை** என்பது கருணை, பக்தி ஆகிய உணர்ச்சிகளை வெளிப்படுத்தும் இராகம் ஆகும். கருநாடக இசையின் 15 வது மேளகர்த்தா எப்போதும் பாடத்தகுந்த இராகம். இந்துஸ்தானி இசையில் இதற்கு *பைரவ தாட்* எனப் பெயர்.
# மாயாமாளவகௌளை

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ஸ | } |
| --- | --- | --- |  
- *அக்னி* என அழைக்கப்படும் 3 வது வட்டத்தில் (சக்கரத்தில்) 3 வது மேளம்.
- இந்த இராகத்தின் பழைய பெயர் மாளவகௌளை ஆகும். கடபயாதி திட்டத்திற்காக மாயாமாளவகௌளை என நீட்டப்பட்டுள்ளது.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), அந்தர காந்தாரம்(க<sub>3</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.
# மாயாமாளவகௌளை

## சிறப்பு அம்சங்கள்

- 2 பெயர்களை உடைய ஸ்வரஸ்தானங்கள் இந்த இராகத்தில் வராததாலும், ஜண்டை ஸ்வர்க்கோர்வைகள், தாட்டு ஸ்வரக்கோர்வைகள் மற்றும் துரித கால, சௌக்க காலக் கோர்வைகள் இந்த இராகத்திற்குப் பொருத்தமாக வருவதாலும் மாணவ மாணவியர் முதன் முதலில் பயிற்சி செய்ய வேண்டிய வரிசைகளை இந்த இராகத்தில் நம் முன்னோர்கள் இயற்றியுள்ளனர்.
- பல ஜன்ய இராகங்களை உடைய பழமையான மேளம்.
- இதன் எண்ணை (15) திருப்பிப் போட்டால் இதன் நேர் பிரதி மத்திம மேளமாகிய காமவர்த்தனியின் எண் (51) வரும்.
- இதன் ரி, ம முறையே கிரக பேதத்தின் வழியாக ரசிகப்பிரியா (72), சிம்மேந்திரமத்திமம் (57) மேளகர்த்தா இராகங்களை கொடுக்கும் (மூர்ச்சனாகாரக மேளம்).
# மாயாமாளவகௌளை

## உருப்படிகள்

| கீதம் | *கணநாதா* | பொன்னையாபிள்ளை | திஸ்ரஏகம் |  |
| --- | --- | --- | --- | --- |
| கிருதி | *துளசிதள முலசே* | தியாகராஜ சுவாமிகள் | ரூபகம் |  |
| கிருதி | *விதுலகும்ரொக்கெதா * | தியாகராஜ சுவாமிகள் | ஆதி |  |
| கிருதி | *மேருசமான * | தியாகராஜ சுவாமிகள் | மத்தியாதி |  |
| கிருதி | *ஆடிக்கொண்டார்* | முத்துத் தாண்டவர் | ஆதி |  |
| கிருதி | *ஸ்ரீநாதாதி* | முத்துசுவாமி தீட்சிதர் | ஆதி |  |
| கிருதி | *தேவ தேவ* | சுவாதித் திருநாள் ராம வர்மா | ரூபகம் |  |
| கிருதி | *நான் என் செய்வேன்* | கோடீஸ்வர ஐயர் | ஆதி |  |
| கிருதி | *தேவாதிதேவ* | மைசூர் சதாசிவராயர் | ரூபகம் |  |
| கிருதி | *கணபதியே* | பெரியசாமித் தூரன் | ரூபகம் |  |
| கீதம் | *ரவிகோடிதேஜ* | வெங்கடமகி | மட்டியம் | } |
# மாயாமாளவகௌளை

## ஜன்ய இராகங்கள்

மாயாமாளவகௌளையின் ஜன்ய இராகங்கள் இவை.
- பரசு
- சாவேரி
- கௌளிபந்து
- நாதநாமக்கிரியா
- பௌளி
- மலஹரி
- கௌளை
- ரேவகுப்தி
- ஜகன்மோகினி
- குர்ஜரி
- மேச்சபௌளி
- சிந்துராமக்கிரியா
- பூரணபஞ்சமம்
- குண்டக்கிரியா
- மேகரஞ்சனி
- கௌரி
- மித்திரகிரணி
- லலிதகௌரி
- கிருஷ்ணவேணி
- நேப்பாளகௌள
- பாஞ்சாலி
- ருக்மாம்பரி
- மதராங்கப்பிரியா
- கோபிகாகுசும
- தாரவம்
- கரக
- பாவினி
# மாயாமாளவகௌளை

## திரையிசைப் பாடல்கள்

மாயாமாளவகௌளை இராகத்தில் அமைந்த திரையிசைப் பாடல்கள் இவை.  
- மாசறு பொன்னே - தேவர்மகன்
- *இதழில் கதை எழுதும் நேரமிது* :- உன்னால் முடியும் தம்பி
- *அல்லா உன் ஆணைப்படி*
- *பூங்கதவே தாழ் திறவாய்* :- நிழல்கள்
- *கல்லெல்லாம் மாணிக்க கல் ஆகுமா*
- *மருத மரிக்கொழுந்து வாசம்* - எங்க ஊரு பாட்டுக்காரன்
- *நிலவே நீ இந்த சேதி சொல்லாயோ* - திருநீலகண்டர்
- *அந்தப்புரத்தில் ஒரு மகராணி* - தீபம்
- *சொல்லாயோ சோலைக்கிளி* - அல்லி அர்ஜுனா
# ஆசிரியர் நாள்

**ஆசிரியர் நாள்** என்பது கல்வி பயிற்றுவிக்கும் ஆசிரியர்களுக்கு நன்றி செலுத்தும் வகையில் பல்வேறு நாடுகளில் பல்வேறு நாட்களில் கொண்டாடப்படுகிறது. சில நாடுகளில் விடுமுறை நாளாகவும், பிற நாடுகளில் பணி நாளாகவும் உள்ளது.
# ஆசிரியர் நாள்

## நாடுகளின் அடிப்படையில் ஆசிரியர் நாளின் தேதி

| ஆப்கானித்தான் | 3 |  |
| --- | --- | --- |
| அல்பேனியா | 7 |  |
| அல்சீரியா | 28 |  |
| அர்ச்சென்டினா | 11 |  |
| ஆர்மீனியா | மாதத்தின் முதல் ஞாயிறு |  |
| ஆஸ்திரேலியா | மாதத்தின் கடை வெள்ளி |  |
| அசர்பைஜான் | 5 |  |
| பக்ரைன் | 28 |  |
| பெலருஸ் | மாதத்தின் முதல் ஞாயிறு |  |
| புரூணை | 23 |  |
| பூட்டான் | 2 |  |
| பொலிவியா | 6 |  |
| பிரேசில் | 15 |  |
| பல்கேரியா | 5 |  |
| சிலி | 16 |  |
| கொலொம்பியா | 15 |  |
| சீன மக்கள் குடியரசு | 10 |  |
| செக் குடியரசு | 28 |  |
| எக்குவடோர் | 13 |  |
| எகிப்து | 28 |  |
| எல் சால்வடோர் | 22 |  |
| எசுத்தோனியா | 5 |  |
| செருமனி | 5 |  |
| குவாத்தமாலா | 25 |  |
| ஆங்காங் | 10 |  |
| அங்கேரி | மாதத்தின் முதல் ஞாயிறு |  |
| இந்தியா | 5 |  |
| இந்தோனேசியா | 25 |  |
| ஈரான் | 2 |  |
| ஈராக் | 1 |  |
| யமேக்கா | 6 |  |
| ஜோர்தான் | 28 |  |
| லித்துவேனியா | 5 |  |
| லெபனான் | 9 |  |
| லிபியா | 28 |  |
| மலேசியா | 16 |  |
| மெக்சிகோ | 15 |  |
| மொல்டோவா | 5 |  |
| மங்கோலியா | மாதத்தின் முதல் சனி மற்றும் ஞாயிறு |  |
| மொரோக்கோ | 28 |  |
| நேபாளம் | நேபாள மாதம் அஷாதின் வறும் முழு நிலவு தினம் |  |
| நியூசிலாந்து | 29 |  |
| ஓமான் | 28 |  |
| பாக்கித்தான் | 5 |  |
| பனாமா | 1 |  |
| பராகுவே | 30 |  |
| பெரு | 6 |  |
| பிலிப்பீன்சு | 5 |  |
| போலந்து | 14 |  |
| கத்தார் | 5 |  |
| உருமேனியா | 5 ? |  |
| உருசியா | 5 |  |
| சவுதி அரேபியா | 28 |  |
| செர்பியா | 5 |  |
| சிங்கப்பூர் | மாதத்தின் முதல் வெள்ளி |  |
| சிலோவாக்கியா | 28 |  |
| தென் கொரியா | 15 (சியோலில் 1963 முதல் மற்றும் சுன்சு நகரில் 1964 முதல்) |  |
| இலங்கை | 6 |  |
| எசுப்பானியா | 29 |  |
| சிரியா | 18 |  |
| தாய்வான் (சீனக் குடியரசு) | 28 |  |
| தாய்லாந்து | 16 |  |
| துனீசியா | 28 |  |
| துருக்கி | 24 |  |
| உக்ரைன் | மாதத்தின் முதல் ஞாயிறு |  |
| ஐக்கிய அரபு அமீரகம் | 28 |  |
| அமெரிக்க ஐக்கிய நாடு | மாதத்தின் முதல் வாரம் தேசிய ஆசிரியர் வாரமாகக் கொண்டாடப்படுகின்றது. அவ்வாரத்தின் செவ்வாய்க் கிழமை ஆசிரியர் நாள் ஆகும் |  |
| உசுபெக்கிசுத்தான் | 1 |  |
| வியட்நாம் | 20 |  |
| யெமன் | 28 |  |
| மொரிசியசு | 5 | } |
# ஆசிரியர் நாள்

## இந்தியாவில் ஆசிரியர் நாள்

இந்தியாவில் முன்னாள் குடியரசுத் தலைவர் முனைவர் சர்வபள்ளி இராதாகிருஷ்ணனின் பிறந்த நாளான செப்டம்பர் 5-ம் நாள் ஆசிரியர்கள் நாளாகக் கொண்டாடப்படுகிறது. ஓர் ஆசிரியரான அவர், தனது நண்பர்களும் மாணாக்கரும் தனது பிறந்த நாளைக் கொண்டாட வேண்டும் என விரும்பியபோது, அந்நாளை ஆசிரியர் நாளாகக் கொண்டாடுமாறு வேண்டுகோள் விடுத்தார். 2014 இல் இந்நாளை பெயர் மாற்றம் செய்து, *குரு உத்சவ்* என்று கொண்டாட வேண்டுமென மத்திய தேசிய ஜனநாயகக் கூட்டணி அரசு அறிக்கை வெளியிட்டது. ஆனால் பெயர் மாற்றம் செய்யப்படவில்லை என்றும் அந்நாளுக்குரிய கட்டுரைப் போட்டிக்கே அப்பெயர் இடப்பட்டுள்ளதாகவும் நடுவண் கல்வி அமைச்சர் விளக்கம் தெரிவித்தார்.
# காட்மாண்டு

**காத்மாண்டு** அல்லது **காட்மாண்டூ** (நேபாள மொழி:काठमाडौं, நேபாள் பாசா:यें) நேபாளத்தின் தலைநகரமாகும். மேலும் இந்நகரம் பாக்மதி மாநிலம் மற்றும் காத்மாண்டு மாவட்டத்தின் தலைநகராகவும் உள்ளது. இது மத்திய நேபாளத்தின் காத்மாண்டு சமவெளியில் பாக்மதி ஆற்றின் கரையில் அமைந்துள்ளது. நேபாள நாட்டில் உள்ள நான்கு உலகப் பாரம்பரியக் களங்களில் காத்மாண்டு சமவெளியும் ஒன்றாக உள்ளது.
# காட்மாண்டு

## வரலாறு

காத்மாண்டு சமவெளியில் கிமு 900 முதலே மனிதக் குடியிருப்புகள் இருந்து வந்துள்ளன, இங்கு கிடைத்துள்ள தொல் பொருட்கள் கிறித்துவுக்கு முன் பல நூற்றாண்டுகள் பழைமை வாய்ந்தவையாகும். இங்கு கிடைத்துள்ள மிகப்பழைய எழுத்துப் பதிவுகள் கிபி 185 ஐச் சேர்ந்தவையாகும். கௌதம புத்தர் தமது சீடருடன் கிமு 6வது நூற்றாண்டளவில் சில காலம் இங்கு வசித்ததாக கூறப்படுகிறது ஆனாலும் இதற்கு ஆதாரங்கள் இல்லை.
# காட்மாண்டு

## அரண்மனைகள் & பிற

- தர்பார் சதுக்கம்
- தாபாதலி அரண்மனை
- சிங்க அரண்மனை
- நாராயணன்ஹிட்டி அரண்மனை
- அனுமான் தோக்கா
- காத்மாண்டு நகரச் சதுக்கம்
- திரிபுவன் பன்னாட்டு வானூர்தி நிலையம்
# காட்மாண்டு

## உலக பாரம்பரியக் களங்கள்

காத்மாண்டு சமவெளியில் அமைந்த ஏழு பண்பாட்டு உலக பாரம்பரியக் களங்கள்;.
1. காத்மாண்டு நகரச் சதுக்கம்
1. பக்தபூர் நகர சதுக்கம்
1. பதான் தர்பார் சதுக்கம்
1. பசுபதிநாத் கோவில்
1. சங்கு நாராயணன் கோயில்
1. பௌத்தநாத்து
1. சுயம்புநாதர் கோயில்
# காட்மாண்டு

## இதனையும் காண்க

- காத்மாண்டு சமவெளி
- திரிபுவன் பல்கலைக்கழகம்
- நேபாளத்தின் வரலாறு
# காட்மாண்டு

## 2015 நிலநடுக்கம்

ஏப்ரல் - மே 2015 நிலநடுக்கத்தில் காத்மாண்டு நகரம் மிகவும் சேதமடைந்தது. எண்ணற்ற மனித உயிர்களை கொள்ளை கொண்டது. தொன்மை மிக்க கட்டிடங்களையும், வழிபாட்டுத் தலங்களும் சேதமடைந்தது.
# செப்டம்பர் 5

## பிறப்புகள்

- 1568 &ndash; தொம்மாசோ கம்பனெல்லா, இத்தாலியக் கலைஞர், மெய்யியலாளர், இறையியலாளர் (இ. 1639)
- 1638 &ndash; பிரான்சின் பதினான்காம் லூயி (இ. 1715)
- 1774 &ndash; காஸ்பர் டேவிட் பிரடெரிக், செருமானிய ஓவியர் (பி. 1840)
- 1872 &ndash; வ. உ. சிதம்பரம்பிள்ளை, இந்திய விடுதலைப் போராட்ட செயற்பாட்டாளர் (இ. 1936)
- 1888 &ndash; சர்வபள்ளி இராதாகிருஷ்ணன், இந்தியாவின் 2வது குடியரசுத் தலைவர் (இ. 1975)
- 1903 &ndash; ஔவை துரைசாமி, தமிழகத் தமிழறிஞர் (இ. 1981)
- 1909 &ndash; பொ. வே. சோமசுந்தரனார், தமிழக உரை, நாடகாசிரியர் (இ. 1972)
- 1910 &ndash; பிரோஸ் பாலியா, இந்தியத் துடுப்பாளர் (இ. 1981)
- 1915 &ndash; வீ. ப. கா. சுந்தரம், தமிழகத் தமிழறிஞர் (இ. 2003)
- 1935 &ndash; ரூபராணி ஜோசப், இலங்கை மலையக எழுத்தாளர் (இ. 2009)
- 1945 &ndash; மு. மேத்தா, தமிழகக் கவிஞர், பாடலாசிரியர்
- 1946 &ndash; சாங் கியோங்கே, தென் கொரிய வானியலாளர்
- 1948 &ndash; டி. என். சேசகோபாலன், தமிழக கருநாடக இசைப் பாடகர்
- 1960 &ndash; அப்துல்லா அப்துல்லா, ஆப்கானிய அரசியல்வாதி
- 1960 &ndash; ஆர். எம். நௌசாத், இலங்கைத் தமிழ் எழுத்தாளர்
# செப்டம்பர் 5

## இறப்புகள்

- 1857 &ndash; ஆகஸ்ட் கோம்ட், பிரான்சிய மெய்யியாலாளர் (பி. 1798)
- 1906 &ndash; லுட்விக் போல்ட்ஸ்மான், ஆத்திரிய இயற்பியலாளர், மெய்யியலாளர் (பி. 1844)
- 1982 &ndash; டக்ளஸ் பேடர், ஆங்கிலேய விமானி (பி. 1910)
- 1986 &ndash; நீரஜா பனோட், இந்திய விமானப் பணிப்பெண் (பி. 1963)
- 1991 &ndash; அலெக்சாண்டர் புஷ்னின், உருசிய, சோவியத் ஓவியர் (பி. 1921)
- 1995 &ndash; சலில் சௌதுரி, இந்திய இசையமைப்பாளர், கவிஞர், எழுத்தாளர் (பி. 1923)
- 1997 &ndash; அன்னை தெரேசா, அல்பேனிய-இந்திய புனிதர், அமைதிக்கான நோபல் பரிசு பெற்றவர் (பி. 1910)
- 2025 &ndash; பூவை செங்குட்டுவன், தமிழ்த் திரைப்படப் பாடலாசிரியர், கவிஞர்
# செப்டம்பர் 5

## சிறப்பு நாள்

- பன்னாட்டு ஈகை நாள்
- ஆசிரியர் நாள் (இந்தியா)
# கிழக்குத் திமோர்

**கிழக்குத் திமோர்** (*East Timor*, , தேதுனம்: **Timór Lorosa'e**, ), அல்லது **திமோர்-லெசுடே மக்களாட்சிக் குடியரசு** (*Democratic Republic of Timor-Leste*, ) என்பது தென் கிழக்கு ஆசியாவில் திமோர் தீவின் கிழக்குப் பகுதியிலும் அருகாமையில் உள்ள அதௌரு தீவுகளிலும் இந்தோனேசியாவின் மேற்குத் திமோரின் கிழக்கு பகுதியில் உள்ள நாடாகும். இது அவுஸ்திரேலியா வின் டார்வின் நகருக்கு வடமேற்குத் திசையில் 400 மைல் தொலைவில் அமைந்துள்ளது.  
திமோர் என்பது "திமூர்" என்ற கிழக்கு என்ற பொருளுடைய மலேசிய மற்றும் இந்தோனேசிய மொழி பதத்தில் இருந்து தோன்றியதாகும் பின்னர் போர்த்துகேய மொழியில் திமோர் என மாற்றமடைந்தது. போர்த்துகேயரால் திமோர் காலனித்துவப் பகுதியாகக் காணப்பட்ட போது போர்த்துக்கேயத் திமோர் எனவும் இப்பகுதி அழைக்கப்பட்டு வந்தது. திமோர்-லேசுடே என்ற பெயரே பன்னாட்டளவில் பயன்படுத்தப்பட வேண்டும் என அந்நாட்டின் அரசு கோருவதுண்டு.  
21 ஆம் நூற்றாண்டில் உருவான முதலாவது புதிய நாடாக2002 மே 20 இல் உருவான கிழக்கு திமோர், பிலிப்பீன்சுடன் கத்தோலிக்கப் பெரும்பான்மையைக் கொண்ட இரண்டு ஆசிய நாடுகளில் ஒன்றாகும்.